wickkiey/tamil-wikipedia-chunked huggingface dataset:
# கற்பக விருட்ச வாகனம்

**கற்பக விருட்ச வாகனம்** என்பது என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும்.  
கற்பக மரம் தேவலோகத்தில் உள்ள ஐந்து மரங்களில் ஒன்றாகும். இம்மரம் கேட்டதை தரக்கூடியது என்ற நம்பிக்கை பக்தர்களிடையே உள்ளது. இறைவன் கற்பக மரத்தினைப் போன்று அடியார்கள் நினைத்தை தரக் கூடியவன் என்ற வகையில் கற்பக விருட்ச வாகனத்தில் உலா செல்கிறார். இதனை விருட்ச வாகனம் என்றும் கூறுவர்.
# கற்பக விருட்ச வாகனம்

## கோவில்களில் உற்சவ விழா

- சிவகங்கை மாவட்டம், திருப்புவனம் நகரில் அமைந்துள்ள சௌந்தரநாயகி அம்மன் உடனுறை புஷ்பவனேஸ்வரர் சுவாமி சிவாலயத்தில் பங்குனி உற்சவ பெருவிழாவின் இரண்டாம் திருநாள் அன்று கற்பக விருட்ச வாகனத்தில் புஷ்பவனேஸ்வரர் பிரியாவிடை அம்மனுடன் உலா வருகிறார்.
- திருவண்ணாமலை அருணாசலேஸ்வரர் கோவிலில் கார்த்திகை தீப திருவிழாவின் நான்காம் நாளில் வெள்ளி கற்பக விருட்சம் வாகனத்தில், உண்ணாமுலையம்மன் சமேத அருணாசலேசுவரர் உலா வருகின்றனர்.
- திருப்பதி பிரம்மோற்சவத்தின் நான்காவது நாளில் உற்சவர் மலையப்ப சுவாமி கற்பக விருட்ச வாகனத்தில் உலா வருகிறார்.
- திருவரங்கம் ரெங்கநாதர் கோவில் தெப்பத்திருவிழாவில் மூன்றாம் நாள் நம்பெருமாள் கற்பக விருட்ச வாகனத்தில் வீதி உலா வருகிறார்.
# கற்பக விருட்ச வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# அதிகார நந்தி வாகனம்

**அதிகார நந்தி வாகனம்** என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். அதிகார நந்தி என்பவர் கயிலாயத்தின் வாயில் காவலன் ஆவார். இவர் சாரூப்ய நிலை எனப்படும் நிலையில் உள்ளார். இவருக்கு சிவபெருமானைப் போன்றே மூன்று கண்களும், நான்கு கைகளும், கையில் மானும் மழுவும் ஏந்திய நிலையில் இருக்கிறார். இவரே யார் சிவபெருமானை தரிசனம் செய்ய ஏற்றவர் என்று அறிந்து அனுமதி தருபவர் ஆவார்.
# அதிகார நந்தி வாகனம்

## அதிகார நந்தி வாகன அமைப்பு

அதிகார நந்தி வாகனமானது நான்கு கைகளுடன் முன்னிரு கைகளை முன்புறமாக ஏந்தியபடியும் பின்னிரு கைகளில் உடுக்கை, திரிசூலம் ஆகியவற்றை ஏந்தியபடி ஒரு காலை முட்டியிட்டு மறுகாலை முன்புரமாக பதித்த நிலையில் உள்ளது. வாகனம் மரத்தால் அமைக்கப்பட்டுள்ளது. அதன்மீது உலோகத்தகடுகள் போர்த்தப்பட்டுள்ளன.  
அதிகார நந்தி வாகனம் மரத்தினால் செய்யப்படுகிறது. இதன் தொன்மையைக் காக்க பித்தளையாலும், வெள்ளியாலும், தங்கத்தாலும் காப்புகள் செய்யப்பட்டு போடப்படுகின்றன.
# அதிகார நந்தி வாகனம்

## கோயில்களில் உற்சவ நாட்கள்

- தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் அதிகார நந்தி வாகன உற்சவமும் ஒன்று.  
- மயிலாப்பூர் சிவாலயத்தில் இருந்த மரத்தால் செய்யப்பட்ட அதிகார நந்தி வாகனத்திற்கு குமாரசுவாமி என்பவர் 1917ல், 48,000 ரூபாய் செலவில் வெள்ளி கவசம் செய்து வைத்துள்ளார். அவரது வாரிசுகள் தொடர்ந்து அதனைப் பராமரித்து வருகின்றனர்.
# அதிகார நந்தி வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- பரங்கி நாற்காலி வாகனம்
- புருசா மிருக வாகனம்
# கடல் யானை

**கடல் யானைகள்** (Elephant seals) துடுப்புகாலிகளில் முகத்தில் உட்பொதிந்த காதுகள் கொண்ட கடல்நாய் இனங்களில் ஒன்றாகும். கடல் வாழ் பாலூட்டிகளான கடல் யானைகளில் வடக்கு கடல் யானைகள் மற்றும் தெற்கு கடல் யானைகள் என இரண்டு வகைகள் உள்ளது. 19 ஆம் நூற்றாண்டின் முடிவில் பெரும்பாலான கடல் யானைகள் வேட்டையாடப்பட்டு கொல்லப்பட்டதால், தற்போது மிகச்சிறிய அளவில் மட்டும் காக்கப்பட்டு வருகிறது.  
மெக்சிகோ, ஐக்கிய அமெரிக்கா மற்றும் கனடாவின் பசிபிக் பெருங்கடல் கடற்கரையில் காணப்படும் வடக்கு கடல் யானைகள், தென் துருவ தெற்கு கடல் யானைகளை விட உருவத்தில் சிறியது.
தெற்கு கடல் யானைகள் நியூசிலாந்து, ஆப்பிரிக்கா, தெற்கு ஜார்ஜியா, சிலி மற்றும் அர்ஜெண்டைனாவின் தெற்கு கடற்கரைகளில் கூட்டமாக காணப்படுகிறது.
கடல் யானைகள் ஆண்டு தோறும் கடற்கரைகளில் குறிப்பிட்ட பகுதிகளில் குட்டி ஈன்கிறது.
# கடல் யானை

## உடல் நீளமும், எடையும்

துடுப்புகாலிகளில் கடல் யானை எடை மிகுந்தவைகள். தெற்கு கடல் யானைகள் 5 மீ (16 அடி) நீளமும்; 3,000 கிகி எடையும் கொண்டுள்ளது. வடக்கு கடல் யானைகள் 4.3 to 4.8 மீ (14 to 16 அடி) நீளமும்; 2,500 கிகி எடையும் கொண்டது.
# கடல் யானை

## உடலியல்

கடல் யானைகளில் 80% விழுக்காடு பெருங்கடல்களில் வாழ்கிறது. மற்ற கடல் வாழ் உயிரினங்களில் பெரிய நுரையீரல்கள் கொண்ட கடல் யானைகள் 100 நிமிடங்கள் வரை தொடர்ந்து மூச்சைப் பிடித்துக் கொண்டு கடலினுள், அதிக பட்சமாக கடலில் 1550 மீட்டர் ஆழத்தில் மூழ்கி இரையை வேட்டையாடும் திறன் கொண்டது.
ஊனுண்ணியான இதன் முக்கிய இரைகள் பெரிய மீன்கள், மெல்லிடலிகள் மற்றும் சிறிய சுறா மீன்கள் ஆகும். கடலில் நன்கு நீந்தும் கடல் யானைகள், நிலத்திலும் நன்கு இயங்கும். கடல் யானைகளின் மேல் தோல் அரை அடி தடிமன் கொண்டது.
# கடல் யானை

## வாழ்நாள்

வடக்கு கடல் யானைகளின் வாழ்நாள் 22 ஆண்டுகள். பிறந்த நான்கு அல்லது ஐந்து வயதிற்குள் பருவம் எய்திய பெண் கடல் யானைகள் குட்டி போடத் துவங்கிவிடும்.
# கடல் யானை

## தற்போதைய நிலை

கடற்கரைகள் மற்றும் கடல் மாசுபடுவதால் கடல் யானைகளின் இனப்பெருக்கத்திற்கும், வாழ்வதற்கும் அச்சுறுத்தலாக உள்ளது. தற்போது உலகில் 1,24,000 கடல் யானைகள் இருப்பதாக கணக்கிடப்பட்டுள்ளது.
கடல் பாலூட்டிகள் பாதுகாப்பு சட்டம், 1992இன் படி, கடல் பாலூட்டிகளை வேட்டையாடுவது, கொல்வது, பிடிப்பது மற்றும் கொடுமைப்படுத்துவது சட்டவிரோதமான செயல் என அறிவிக்கப்பட்டுள்ளது.
# கடல் யானை

## இதனையும் காண்க

- துடுப்புகாலிகள்
- கடல் சிங்கம்
- கடல்நாய்
- பனிக்கடல் யானை
# பாருபள்ளி காசியப்

**பாருபள்ளி காசியப்** (*Parupalli Kashyap*, பிறப்பு: 8 செப்டம்பர் 1986) ஓர் இந்திய இறகுப்பந்தாட்ட வீரர் ஆவார். இவர் கோபிசந்த் இறகுப்பந்தாட்டப் பயில்கழகத்தில் பயிற்சி தருகிறார். இவரது புரவலராக ஒலிம்பிக் தங்க வேட்பு அறக்கட்டளை உள்ளது. இது ஈட்டநாட்டமில்லாத இந்தியத் தடகள வீரர்களைப் புரக்கும் நிறுவனமாகும்.
# பாருபள்ளி காசியப்

## சொந்த வாழ்க்கை

டிசம்பர் 142018 இல் இவர் சாய்னா நேவால் எனும் சக வீரரை திருமணம் செய்து கொண்டார்.
# பாருபள்ளி காசியப்

## விருதுகளும் தகைமைகளும்

- அருச்சுனா விருது, 2012
;2014 பொதுநலவாயத்து விளையாட்டுகளில் தங்கப் பதக்கம்
# செவ்விறகுக் கொண்டைக் குயில்

**செவ்விறகுக் கொண்டைக் குயில்** (**chestnut-winged cuckoo** or **red-winged crested cuckoo** (*Clamator coromandus*) என்பது ஒரு வகைக் குயில் ஆகும். இவை தென்கிழக்காசியாவிலும், தெற்காசியாவின் சில பகுதிகளிலும் காணப்படுகின்றன. இவை இருண்ட பளபளப்பான மேற்பகுதியும், கருப்பு தலையையும், உச்சிக் குடுமி இறகுகளும், பாக்கு நிற இறக்கைகளும், பளபளப்பான நீண்ட வாலும் கொண்ட பறவையாகும். இவை இமயமலைப் பகுதியில் இனப்பெருக்கம் செய்து, குளிர் காலத்தில் தென்னிந்தியா முதல் இலங்கை, மற்றும் இந்தோனேசியா, தாய்லாந்து, பிலிப்பைன்ஸ் ஆகிய வெப்பமண்டலப் பகுதிகளான தென்கிழக்கு ஆசிய பகுதிகளுக்கு இடம்பெயர்கின்றன.  
இவ்வினப் பறவைகள் கிழக்கு இமயமலையில் இருந்து மேற்கு இமயமலைவரையும், தென்கிழக்கு ஆசியாவரையும் பரவியுள்ளன. குறிப்பாக இவை இந்தியா, நேபாளம், சீனா, இந்தோனேசியா, லாவோஸ், பூட்டான், வங்காளம், கம்போடியா, தாய்லாந்து, மியான்மர், மலேசியா, வியட்நாம், இலங்கை பிலிப்பைன்ஸ் ஆகிய நாடுகளில் உள்ளது பதிவு செய்யப்பட்டுள்ளது. வேறு சில இங்களிலும் இவை பரவி இருக்கலாம்.
# செவ்விறகுக் கொண்டைக் குயில்

## உடலமைப்பு

காகம் அளவுள்ள இது காக்கையைவிச டற்று மெலிந்தது. குயில்கள் பொதுவாக பெலிந்த தோற்றம் கொண்டை. இது சுமார் 47 செ.மீ. நீளம் இருக்கும். இதன் அலகு கொம்பு நிறம், கீழே சற்று வெண்மையாய் இருக்கும். விழிப்படலம் கரும் பழுப்பும், கால்கள் ஈய நிறத்தில் இருக்கும். சுடலைக் குயிலைப் போன்ற தோற்றம் உடைய இதன் இறக்கைகள் செம்பகத்தின் இறக்கைகளைப் போலச் செம்பழுப்பு நிறமானது. பின் கழுத்தில் வெள்ளைக் கோடு காணப்படும். முதுகு பளபளப்பான கருப்பு நிறம். மோவாய், தொண்டை, மேல்மார்பு ஆகியன துருச் சிவப்பு. கீழ் மார்பும், வயிறும் வெண்மையாக இருக்கும். பறக்கும்போது தலைக் கொண்டையும் கழுத்தில் காணப்படும் வெண்கோடும், செம்பழுப்பான இறக்கைகளும் வெள்ளை வயிறும் தெளிவாக அடையாளங் காண உதவியாக இருக்கும். ஆண் பறவையும் பெண் பறவையும் ஒன்றுபோல தாற்றம் தரும்.
# செவ்விறகுக் கொண்டைக் குயில்

## காணப்படும் பகுதிகள்

குளிர்காலத்தில் தமிழ்நாட்டுக்கு வலசை வருவது. கிழக்குக் கடற்கரை மாவட்டங்கள் வழியாக இலங்கைக்கு வலசை போகும் இதனைக் கோடிக்கரையில் கண்டதான குறிப்பு உள்ளது. காவிரி ஆற்றங்கரையில் காணப்பட்ட குறிப்பும் உள்ளது. இங்கு வலசை வரும்போது மௌனம் காப்பது, இதன் வருகை மற்றும் காணப்படும் இடங்கள் ஆகியன பற்றிய முழுவிவரங்களும் முறையாகத் தொகுக்கப்படவில்லை.
# செவ்விறகுக் கொண்டைக் குயில்

## உணவு

தனித்தும் சிறு குழுவாகவும் உயர்மரக் கிளைகளிடையே காணப்படும். கம்பளிப் பூச்சிகளைத் தேடி உணவாகக் கொள்ளும். இது தரைக்கு வருவதில்லை.
# செவ்விறகுக் கொண்டைக் குயில்

## இனப்பெருக்கம்

இவை ஏப்ரல் முதல் ஆகத்துவரை இனப்பெருக்கம் செய்கின்றன. இவை கூடுகட்டுவதில்லை. சிரிப்பான்களின் கூட்டில் கூட்டில் குறிப்பாக G. monileger மற்றும் G. pectoralis போன்றவற்றின் கூட்டில் முட்டை இருகின்றன.
# அளவுமாற்றம் (வடிவவியல்)

யூக்ளிடிய வடிவவியலில் **சீரான அளவீடு** (*uniform scaling*) என்பது ஒரு பொருளை எல்லாத் திசைகளிலும் ஒரே அளவீட்டுக் காரணியால் பெருக்கும் அல்லது குறுக்கும் நேரியல் கோப்பு ஆகும். மூல வடிவமும் அளவீட்டின் மூலம் கிடைக்கும் வடிவமும் வடிவொத்தவையாக இருக்கும். அளவீட்டுக் காரணி 1 எனில் இவ்வடிவங்கள் சர்வசமமானவை. ஒரு ஒளிப்படத்தின் அளவு அளவீட்டின் மூலமாகப் பெருக்க அல்லது குறுக்கப்படுகிறது. கட்டிடங்கள், கார்கள், வானூர்திகள் போன்றவற்றின் மாதிரிகள் அவற்றின் மூலவடிவிலிருந்து அளவீடு மூலம் பெறப்படுகின்றன.  
ஒவ்வொரு ஆய அச்சுகளின் திசைகளிலும் வெவ்வேறு அளவீட்டுக் காரணிகள் கொண்டும் அளவீடு செய்யப்படலாம். பிற அளவீட்டுக் காரணிகளிலிருந்து குறைந்தது ஓர் அச்சு திசையின் அளவீட்டுக் காரணியாவது மாறுபட்டிருந்தால் அந்த அளவீடு, **சீரற்ற அளவீடு** (*Non-uniform scaling*) எனப்படும். சீரற்ற அளவீட்டில் ஒரு பொருளின் மூல வடிவம் மாறுபாடடையும். எடுத்துக்காட்டாக, சதுரம் செவ்வகமாக மாறலாம். சதுரத்தின் பக்கங்கள் அளவீட்டு அச்சுகளுக்கு இணையாக இல்லாவிடில், அச்சதுரம் இணைகரமாகலாம். இதற்கு எடுத்துக்காட்டாக, ஒரு தட்டையான பொருளின் நிழல் அதற்கு இணையற்ற தளத்தில் விழும்போது காணலாம்.  
அளவீட்டுக் காரணி 1 ஐ விடப் பெரியதெனில் அளவீடு (சீரான அல்லது சீரற்ற) விரிவு அல்லது பெருக்கம் எனப்படும். அளவீட்டுக் காரணி 1 ஐ விடப் சிறிய நேரெண் எனில் அளவீடு குறுக்கம் எனப்படும். அளவீட்டின் திசைகள் ஒன்றுக்கொன்று செங்குத்தானவையாகவும் அமையலாம். ஏதாவது ஒரு திசையின் அளவீட்டுக் காரணியின் மதிப்பு பூச்சியமாகவோ அல்லது எதிரெண்ணாகவோ இருக்கலாம்.
# அளவுமாற்றம் (வடிவவியல்)

## அணி உருவகிப்பு

அளவீட்டை ஓர் அணியின் மூலம் குறியீடு செய்யலாம். ஒரு பொருளை *v* = (*v<sub>x</sub>, v<sub>y</sub>, v<sub>z</sub>*) திசையனால் அளவீடு செய்வதற்கு அதன் ஒவ்வொரு புள்ளி *p* = (*p<sub>x</sub>, p<sub>y</sub>, p<sub>z</sub>*) உம் கீழ்வரும் அளவீட்டு அணியால் பெருக்கப்பட வேண்டும்:
:<math> S_v =
\begin{bmatrix}
v_x & 0 & 0 \\
0 & v_y & 0 \\
0 & 0 & v_z \\
\end{bmatrix}.
</math>  
அவ்வாறு பெருக்குவதனால் கிடைக்கும் விளைவு:
:<math>
S_vp =
\begin{bmatrix}
v_x & 0 & 0 \\
0 & v_y & 0 \\
0 & 0 & v_z \\
\end{bmatrix}
\begin{bmatrix}
p_x \\ p_y \\ p_z
\end{bmatrix}
=
\begin{bmatrix}
v_xp_x \\ v_yp_y \\ v_zp_z
\end{bmatrix}.
</math>  
இத்தகைய அளவீட்டில், ஒரு பொருளின் விட்டம் அளவீட்டுக் காரணிகளுக்கிடைப்பட்ட காரணியளவும், பரப்பளவு இரு அளவீட்டுக் காரணிகளின் மிகச்சிறிய மற்றும் மிகப்பெரிய பெருக்குத்தொகைகளுக்கிடைப்பட்ட காரணியளவும், கன அளவு மூன்று அளவீட்டுக் காரணிகளின் பெருக்குத்தொகைக் காரணியளவும் மாறுகிறது.  
அளவீட்டுக் காரணிகள் சமமாக இருந்தால், இருந்தால் மட்டுமே, ஒரு அளவீடு சீரானதாக இருக்கும் (*v<sub>x</sub> = v<sub>y</sub> = v<sub>z</sub>*). *v<sub>x</sub> = v<sub>y</sub> = v<sub>z</sub> = k* எனில் அந்த அளவீட்டால் பரப்பளவு k<sup>2</sup> மடங்கும், கனவளவு k<sup>3</sup> அளவும் அதிகரிக்கும்.
# முனிபா மசாரி பலோச்

**முனிபா மசாரி பலோச்** (Muniba Mazari உருது : منیبہ مزاری; பிறப்பு 3 மார்ச் 1987, *பாக்கித்தான் இரும்பு பெண்மணி* ) ஒரு பாக்கித்தான் ஆர்வலர், நிகழ்ச்சித் தொகுப்பாளர் , வடிவழகி, பாடகர் மற்றும் ஊக்கமளிக்கும் பேச்சாளர் ஆவார். பிபிசியால் 2015 இன் 100 ஊக்கமளிக்கும் பெண்களில் ஒருவராகத் தேர்ந்தெடுக்கப்பட்ட பிறகு இவர் ஐநா பெண்கள் பாக்கித்தானின் தேசிய தூதராக ஆனார். 2016 ஆம் ஆண்டிற்கான ஃபோர்ப்ஸ் 30 வயதுக்குட்பட்ட 30 பேர் கொண்ட பட்டியலில் இவர் இடம் பிடித்தார்.  
முனிபா பலூச் சக்கர நாற்காலியைப் பயன்படுத்தும் பாக்கித்தானின் முதல் வடிவழகி மற்றும் நிகழ்ச்சித் தொகுப்பாளர் ஆவார். 21 வயதில் கார் விபத்தில் ஏற்பட்ட காயங்கள் காரணமாக இவர் சக்கர நாற்காலியைப் பயன்படுத்துகிறார். ஹம் நியூஸின் சமூக நிகழ்ச்சியான *மெயின் நஹி ஹம்* நிகழ்ச்சியின் மூலம் தொகுப்பாளராக தோன்றினார்.
# முனிபா மசாரி பலோச்

## தனிப்பட்ட வாழ்க்கை

முனிபா மசாரி பலூச் பின்னணியைச் சேர்ந்த, மசாரி பழங்குடியைச் சேர்ந்தவர். இவர் மார்ச் 3, 1987 அன்று தெற்கு பஞ்சாபில் உள்ள ரஹீம் யார்கானில் பிறந்தார். முனிபா, இரானுவ பொதுப் பள்ளியில் பள்ளிக் கல்வி பயின்றார் , அதன் பின்னர் இவரது சொந்த ஊரில் *பிஎஃப்* பட்டம் பெற்றார். இவர் அருகில் உள்ள மருத்துவமனைக்கு கொண்டு செல்லப்பட்டார். பின்னர் இவர் ரஹீம் யார் கான் மருத்துவமனைக்கு மாற்றப்பட்டார், இறுதியில், இவர் கராச்சியின் *ஆகா கான் மருத்துவமனையில்* அனுமதிக்கப்பட்டார்.  
இவரது காயங்களுக்கு சிகிச்சை பெற்ற பிறகு, முனிபா ராவல்பிண்டிக்குச் சென்றார். 2011 ல், விபத்து ஏற்பட்ட நான்கு ஆண்டுகளுக்குப் பிறகு, முனிபா தனது மகன் நேயலை தத்தெடுத்தார்.
# முனிபா மசாரி பலோச்

## தொழில்

முனிபா மசாரி ஒரு கலைஞர், ஆர்வலர், நிகழ்ச்சித் தொகுப்பாளர், வடிவழகி, பாடகர் மற்றும் ஊக்கமளிக்கும் பேச்சாளர் என பல செயல்பாடுகளின் மூலம் பரவலாக அறியப்படுகிறார். எவ்வாறாயினும், இவரது தொழில் வாழ்க்கையின் பெரும்பகுதி ஓவியம் மற்றும் ஊக்கமூட்டும் பேச்சாளராக இருந்தது.  
ஓவியம் வரைந்தபோது, மாதாந்திர ஊதியத்திற்காக முகநூல் பக்கத்தை நடத்த ஆரிப் ஆஜருக்கு வேலை கிடைத்தது. பல்வேறு பள்ளிகளில் *உருது* *கற்பித்தலை உள்ளடக்கிய தீராய் போலோ* (மெதுவாக பேசவும்) என்ற தொடக்க திட்டத்திற்காக இவர் தனது மகனின் பள்ளியில் வேலை செய்யத் தொடங்கினார். அந்த நேரத்தில் பாக்கித்தான் தொலைக்காட்சியின் (PTV) நிர்வாக இயக்குநர் முகமது மாலிக், இவளது டெட் மாநாட்டு உரையாடல் காரணமாக இவளைப் பற்றி அறிந்து, *PTV யில்* பணியில் சேருமாறு கூறினார் இவர் *செப்டம்பர், 2014 இல் கிளவுன் டவுண் எனும் நிகழ்ச்சியில்* பணிபுரிந்தார், இது குழந்தைகள் மற்றும் வயதானவர்களுடன் வேலை செய்ய அனுமதித்தது.
# நெல்வயல் நெட்டைக்காலி

**நெல்வயல் நெட்டைக்காலி** (*Paddy field pipit* அல்லது *Oriental pipit*) (*ஆந்தசு ரபுலசு*) என்பது ஒரு சிறிய பாசரிபாரம்சு பறவை ஆகும். இந்தப் பறவைக்கு காட்டுப்புல் குருவி, மரத்தவிட்டுக் குருவி, மரப்பிப்பிட்டு, வயல் சிட்டு என்ற வேறு பெயர்களும் உண்டு. இது வாலாட்டிக் குருவிக் குடும்பத்தைச் சேர்ந்த பறவை ஆகும். இவை ஒரு பகுதியிலேயே வாழக்கூடியன (வலசை போகாதவை). இவை திறந்த வெளிகளிலும், புல்வெளிகளிலும் வாழக்கூடியன, தெற்கு ஆசியா, கிழக்குப் பிலிப்பீன்சு போன்ற பகுதிகளில் உள்ளன. பிற மற்ற இனங்கள் ஆசியாவின் பிற பகுதியில் காணப்படுகின்றன. ஆசிய பிராந்தியத்தில் குளிர்காலத்தில் இவ்வகைப் பறவைகளை அடையாளம் காண்பது கடினமாக இருக்கும். இனங்களின் வகைப்பாட்டில் சிக்கலான மற்றும் கணிசமான மாற்றங்கள் ஏற்பட்டிருக்கின்றன.
# நெல்வயல் நெட்டைக்காலி

## விளக்கம்

, மேற்கு வங்கம்)]]
இந்த நெட்டைக்காலிகள் 15&nbsp;செ.மீ&nbsp;உள்ளவை. இவை முதன்மையாக சாம்பல் பழுப்பு நிறத்தோடும், மார்புப் பகுதி வெளிறி இருக்கும். இதன் வால் நீண்டும், கால்கள் நீண்டும் இருக்கும்.  
மேற்குத் தொடர்ச்சி மலைப் பகுதிகளில் காணப்படும் நீலகிரி நெட்டைக்காலிகள் தோற்றத்தில் இவற்றோடு ஒத்துக் காணப்படும்.
# குமிழித் தூம்பு மதகு

, ஒசூர், ராமநாயக்கன் ஏரியில் குமுழித் தூம்பு உள்ள இடத்தில் அமைத்துள்ள கல் மண்டபம்.]]
**குமிழித் தூம்பு மதகு** என்பது தமிழ்நாட்டு ஏரிகளில் தேக்கிவைக்கும் நீரைப் பாசனத்திற்குத் திறக்க அறிவியல் பூர்வமாக அமைத்த ஓர் அமைப்பு ஆகும். இது தேவையான அளவு மட்டும் தண்ணீரை வெளியேற்ற உதவ, ஒரு கற்பெட்டி போன்று அமைத்திருக்கும். இந்த கல்பெட்டி மேலே அரையடி விட்டத்தில் துளை இருக்கும். இந்த துளைக்குப் பெயர் **நீரோடி** ஆகும். இந்தத் துளையை குழவி போன்ற ஒரு கல் கொண்டு மூடி இருப்பார்கள். பெட்டியின் தரை மட்டத்திலும் சிறிய அளவிலான இரண்டு மூன்று துளைகள் இருக்கும் இவற்றை **சேறோடி** என்பர். ஏரியின் தரைமட்டத்திற்கு கீழே இந்த கல்பெட்டியில் உள்ள துளை வழியே தண்ணீர் செல்லும்வகையில் குழாய் அமைப்பு ஏற்படுத்தப்பட்டிருக்கும். பாசனத்திற்குத் தண்ணீர் வேண்டியபோது துளையில் உள்ள குழவிக்கல்லை தண்ணீருக்குள் மூழ்கிச் சென்று எடுத்து விடுவர், அப்போது ஏரியின் நீரோடி துளை வழியாக 80 விழுக்காடு நீரும் சேறோடி வழியாக 20 விழுக்காடு சேறு கலந்த நீரும் வெளியேறும். இதனால் ஏரிக்குள் வண்டல் மண்படிவது குறையும். சில ஏரிகளில் இந்தத் தூம்பு மதகு உள்ள இடத்தை அடையாளம் காட்டும்விதமாகக் கல் மண்டபங்கள் அமைத்திருப்பர்.
# திருவிரட்டை மணிமாலை

**திருவிரட்டைமணிமாலை** என்பது காரைக்கால் அம்மையாரால் பாடப்பெற்ற நூலாகும். இந்நூல் தமிழ் சிற்றிலக்கிய வகைகளுள் ஒன்றான இரட்டைமணிமாலையைச் சேர்ந்ததாகும்.  
காரைக்கால் அம்மையார் பேயுருவம் பெற்றதும் அற்புதத் திருவந்தாதி எனும் நூலைப் படைத்தார். அதில் பேயுருவம் பெற்றதைப் பற்றி பாடியுள்ளார். அடுத்ததாக இறைவனின் புகழைத் திருவிரட்டை மணிமாலையில் குறிப்பிடுகிறார்.
# புளிமூட்டை ராமசாமி

**புளிமூட்டை ராமசாமி** (*Pulimoottai Ramasamy*) (மே 15, 1912 - 1975) எனப் பரவலாக அறியப்பட்ட **டி. ஆர். ராமசுவாமி ஐயர்** தமிழ் நாடகத், திரைப்பட நகைச்சுவை நடிகராவார்.  
இவரது இயற்பெயர் தூத்துக்குடி இராமசுவாமி ஐயர். என். எஸ். கிருஷ்ணன் குழுவினருடன் பல திரைப்படங்களில் நடித்தார்.  
ராமசாமி முதலில் டி. கே. எஸ். நாடகக் கம்பெனியில் சேர்ந்து நடித்துக் கொண்டிருந்தார். கம்பெனி கலைக்கப்பட்டதும், தனது சொந்த ஊரான தூத்துக்குடிக்குச் சென்று அங்கேயே திருமணமும் செய்து கோவில் ஒன்றில் பட்டர் வேலையில் சேர்ந்தார். சில மாதங்களில் மனைவி இறந்து விடவே, அவரது தந்தை மகனுக்கு இரண்டாவது திருமணம் செய்துவைத்தார். பின்னர் என். எஸ். கிருஷ்ணனின் நாடகக் கம்பெனியில் சேர்ந்தார்.
# புளிமூட்டை ராமசாமி

## நடித்த திரைப்படங்கள்

- அலிபாபாவும் நாற்பது திருடர்களும் (1941)
- கண்ணகி (1942)
- குபேர குசேலா (1943)
- மனோன்மணி (1943)
- ஹரிதாஸ் (1944)
- பிரபாவதி (1944)
- தெய்வ நீதி (1947)
- தன அமராவதி (1947)
- ராஜகுமாரி (1947)
- அபிமன்யு (1948)
- மோகினி (1948)
- மருதநாட்டு இளவரசி (1948)
- விசித்ர வனிதா (1948)
- பில்ஹணா (1948)
- கன்னியின் காதலி (1949)
- பாரிஜாதம் (1950)
- வனசுந்தரி (1951)
- மணமகள் (1951)
- சர்வாதிகாரி (1951)
- லாவண்யா (1951)
- குமாரி (1952)
- மதன மோகினி (1953)
- நல்ல தங்கை (1955)
# திருத்தொண்டர் திருநாமக்கோவை

**திருத்தொண்டர் திருநாமக்கோவை** என்பது சிவஞான யோகிகள் என்பவரால் எழுதப்பட்ட நூலாகும். இந்நூலில் சைவ சமய திருத்தொண்டர்களான நாயன்மார்களின் பெயர்கள் தொகுக்கப்பட்டுள்ளன. இந்நூல் காப்பு, நூல் என இரு பிரிவுகளைக் கொண்டுள்ளது. இந்நூல் கலிவெண்பாவால் பாடப்பட்டுள்ளது.  
- திருத்தொண்டர் - இறைவனின் தொண்டர்களைக் குறிப்பதால் திரு எனும் அடைமொழியும் சேர்ந்துள்ளது.
- திருநாமக் கோவை - நாமம் என்றால் பெயர் என்று பொருளாகும். பெயர்களின் தொகுப்பாக இந்நூல் உள்ளது.
# திருத்தொண்டர் திருநாமக்கோவை

## இவற்றைம் காண்க

- மாபாடியம்
- சோமேசர் முதுமொழி வெண்பா
- சுலோக பஞ்சகம்
- சிவதத்துவ விவேகம்
# தொகை அடியார்கள்

**தொகை அடியார்கள்** என்போர் திருத்தொண்டர்த் தொகை நூலில் சுந்தரமூர்த்தி பெருமான் குறிப்பிட்டுள்ள சைவர்கள் ஆவார்கள். இவர்களுக்கு காலம், இடம் மற்றும் சமயம் இல்லை. சைவ சமயத்தின் மூலமுதற் கடவுளான சிவபெருமானை திருத்தொண்டர் தொகை இயற்றப்படும் முன்னும், அக்காலத்திலும், அதன் பின்னும் வாழ்ந்த சிவனடியார்களை குறிக்க தொகை அடியார்கள் என்று கூறுகின்றனர். இவர்களில் சிலருடைய பண்புகளையும், தோற்றத்தையும், செயல்பாடுகளை வைத்தும் கீழ்கண்டவாறு வகைப்படுத்துகின்றனர்.  
- தில்லை வாழ் அந்தணர்
- பொய்யடிமையில்லாத புலவர்
- பத்தராய்ப் பணிவார்
- பரமனையே பாடுவார்
- சித்தத்தைச் சிவன்பாலே வைத்தார்
- திருவாரூர்ப் பிறந்தார்
- முப்போதும் திருமேனி தீண்டுவார்
- முழுநீறு பூசிய முனிவர்
- அப்பாலும் அடிசார்ந்தார்
# குன்னக்குடி வெங்கடராம ஐயர்

**குன்னக்குடி வெங்கடராம ஐயர்** கருநாடக இசைப் பாடகரும், திரைப்பட இசையமைப்பாளரும் ஆவார். நாமக்கல் சேஷ ஐயங்கார் என்பவரிடத்தில் கருநாடக இசை பயின்றவர். தமிழக அரசின் கலைமாமணி விருது பெற்றவர்.
# குன்னக்குடி வெங்கடராம ஐயர்

## இசையமைத்த பாடல்கள் சில

- *நடையலங்காரம் கண்டேன்* - குபேர குசேலா (1943), ராகம்: கரகரப்பிரியா
- *செல்வமே சுக ஜீவாதாரம்* - குபேர குசேலா (1943), ராகம்: சாமா
- *எல்லோரும் நல்லவரே..* - கிருஷ்ண பக்தி (1949)
- *கலைமகள் தேவகுமாரி* - கிருஷ்ண பக்தி (1949)
- *பூவையர் கற்பின் பெருமை* - கிருஷ்ண பக்தி) (1949)
- *சாரசம் வசீகரா* கிருஷ்ண பக்தி (1948)
- *வசீகர கண்கள்* - கிருஷ்ண பக்தி (1949)
- *பார்த்தால் பசி தீரும்* மங்கையர்க்கரசி (1949)
- ''விண்ணில் பறந்து செல்லும் வெண்புறாவே - மங்கையர்க்கரசி (1949)
# குன்னக்குடி வெங்கடராம ஐயர்

## இசையமைத்த தமிழ்த் திரைப்படங்கள்

- பஞ்சாப் கேசரி (1938)
- குபேர குசேலா (1943)
- மகா மாயா (1944)
- கிருஷ்ண பக்தி (1949)
- மங்கையர்க்கரசி (1949)
- பெண் மனம் (1952)
# விக்கிப்பீடியா:Statistics/weekly/4-Sep-2016
| 120 | காளிராஜ்.ச | 0 | 0 | 0 | 0 | 0 | 0 | 1 | 1 | 0 |  |
| 121 | Sfic | 0 | 1 | 0 | 0 | 0 | 0 | 0 | 1 | 0 |  |
| 122 | 101.222.160.106 | 0 | 1 | 0 | 0 | 0 | 0 | 0 | 1 | 1 |  |
| 123 | Venkatraman420 | 0 | 0 | 0 | 0 | 0 | 0 | 1 | 1 | 0 |  |
| 124 | 87.165.96.169 | 0 | 1 | 0 | 0 | 0 | 0 | 0 | 1 | 6 |  |
| 125 | 59.96.228.18 | 0 | 1 | 0 | 0 | 0 | 0 | 0 | 1 | 97 |  |
| 126 | 117.230.105.120 | 0 | 1 | 0 | 0 | 0 | 0 | 0 | 1 | 0 |  |
| 127 | 115.108.10.29 | 0 | 1 | 0 | 0 | 0 | 0 | 0 | 1 | 0 |  |
| 128 | Judeanto | 0 | 1 | 0 | 0 | 0 | 0 | 0 | 1 | 205 |  |
| 129 | பெ.கோமதி | 0 | 0 | 0 | 0 | 0 | 0 | 1 | 1 | 0 |  |
| 130 | 117.242.208.255 | 0 | 0 | 0 | 0 | 0 | 1 | 0 | 1 | 0 |  |
| 131 | 112.133.236.23 | 0 | 1 | 0 | 0 | 0 | 0 | 0 | 1 | 263 |  |
| 132 | 84.134.150.71 | 0 | 1 | 0 | 0 | 0 | 0 | 0 | 1 | 0 |  |
| 133 | Hi1988 | 0 | 1 | 0 | 0 | 0 | 0 | 0 | 1 | 29 |  |
| 134 | 101.222.164.228 | 0 | 1 | 0 | 0 | 0 | 0 | 0 | 1 | 0 |  |
| 135 | 106.206.8.86 | 0 | 1 | 0 | 0 | 0 | 0 | 0 | 1 | 1 |  |
| 136 | Shadowxfox | 0 | 0 | 0 | 0 | 1 | 0 | 0 | 1 | 0 |  |
| 137 | 112.133.211.226 | 0 | 1 | 0 | 0 | 0 | 0 | 0 | 1 | 0 |  |
| 138 | Remo Naveen | 0 | 1 | 0 | 0 | 0 | 0 | 0 | 1 | 0 |  |
| 139 | 49.206.117.22 | 0 | 1 | 0 | 0 | 0 | 0 | 0 | 1 | 19 | } |
# கரிமா சௌதரி

**கரிமா சௌதரி** *(, )* (பிறப்பு: ஏப்பிரல் 2, 1990 மீரட்) ஓர் இந்திய யூடோ வீராங்கனை ஆவார். இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் மகளிர் 63 கிலோ எடைப்பிரிவில் பங்கேற்றதன் மூலம், அப்போட்டியில் இந்தியா சார்பில் கலந்துகொண்ட ஒரே யூடோ வீராங்கனை ஆனார்.
# வேலூர் ஜலகண்டேசுவரர் கோயில்

**வேலூர் ஜலகண்டேஸ்வரர் கோயில்** *(Jalakandeswarar Temple)* தமிழ்நாட்டில் வேலூர் மாவட்டத்தின் தலைநகரான வேலூரில் அமைந்துள்ள சிவன் கோயிலாகும்.
# வேலூர் ஜலகண்டேசுவரர் கோயில்

## அமைவிடம்

வேலூர் நகரின் மையப்பகுதியில் அமைந்துள்ள கோட்டையின் உள்ளே இக்கோயில் அமைந்துள்ளது. இந்தியாவிலேயே அகழியோடு கூடிய ஒரே கோட்டை வேலூர்க்கோட்டை மட்டுமே ஆகும். இதன் எழிலார்ந்த அமைப்பு கண்ணையும் கருத்தையும் கவர்வதாம். இதில் கிழக்குப் பக்கத்தில் மட்டுமே நுழைவாயில் உள்ளது. தற்போது கோட்டை அகழியின் மூன்று பக்கங்களில் மட்டுமே தண்ணீர் உள்ளது. தெற்குப் பக்கத்தில் தண்ணீர் இல்லை. கோட்டையின் உள்ளே மத்திய, மாநில அரசுகளுக்குச் சொந்தமான அலுவலகங்கள் உள்ளன. இதன் வடக்குப் பக்கத்தில் கோயில் அமைந்துள்ளது. இக்கோட்டை 136 ஏக்கர் நிலப்பரப்பில் கட்டப்பட்டுள்ளது. அந்த கோபுரம் பிரம்மாண்டமாகவும் பிரமாதமாகவும் அமைந்துள்ளது. அதன் கம்பீரத்தை ரசித்துக்கொண்டே உள்ளே நுழைந்தால் வலது புறத்தில் குளமும், இடதுபுறத்தில் கல்யாண மண்டபமும் உள்ளது. கல்யாண மண்டபத் தூண்கள் மற்றும் கோயிலின் மற்ற தூண்களில் கண்ணைக் கவரும் ஆன்மீக சிற்பங்கள் செதுக்கப்பட்டுள்ளன. கோயிலின் வெளிப்பிரகாரத்திலும் உள்பிரகாரத்திலும் கோயில் சுவர்களை ஒட்டி ஆறு அடி அகலத்திற்கு அழகிய வேலைப்பாடுகள் கொண்ட தூணைக்கொண்டு கட்டப்பட்ட மண்டபம் முழு நீளத்திற்கும் அமைந்துள்ளது. கோயிலின் வடமேற்கில் வசந்த மண்டபத்தையும் அதை ஒட்டி கிணற்றையும் வடகிழக்கில் வெளிப்பிரகார யாகசாலையும் அடுத்து தென்கிழக்கில் உத்சவ மண்டபத்தையும் வெளிப்பிரகார மடப்பள்ளியையும் காணலாம். உள்ளே நுழையும் போது வலம்புாி விநாயகர் அமர்ந்திருப்பதைக் காணலாம்.  
வலம்புாி விநாயகரைத் தாிசித்து மேலே சென்றால் கோயிலின் நிர்வாக அலுவலகம் உள்ளது. இதனைத் தொடர்ந்து உட்பிரகார மடப்பள்ளி உள்ளது. அடுத்து 63 நாயன்மார்கள், பிள்ளையார், சப்தகன்னியர், வீரபத்திரர் ஆகியோர் உள்ளனர். இரண்டு பிரகாரங்களை வலம் வந்து மூன்றாம் பிரகாரமான மகாதேவர் சன்னதிக்கு நுழையும் போது நடராஜர் சன்னதி உள்ளது. நடராஜர் சன்னதியிலிருந்து விரிஞ்சிபுரம் அருள்மிகு வழித்துணைநாதர் மார்க்கபந்தீஸ்வரர் கோயில் வளாகம் அருள்தரும் மரகதவல்லி அம்மையார் சன்னதிக்கும் இடையே சுரங்கப்பாதை உள்ளதாக செவிவழிச் செய்தி ஒன்று உள்ளது. சோமாஸ்கந்தர், வள்ளி தேவசேனா உற்சவமூர்த்திகளைக் கண்டு தாிசித்து மேலும் சென்றால், மிக கம்பீரமாகவும் நெடிதுயர்ந்தும் துவாரபாலகர்கள் நின்ற திருக்கோலத்தைக் காணலாம். இவர்களைக் கடந்தால் ஜலகண்டேஸ்வரர் லிங்கத் திருமேனியாக இருப்பதைக் காணலாம். கோயிலின் கிணற்றின் அருகே கங்கா பாலாறு ஈஸ்வரனும், அதன் அருகே கால பைரவரும் அடுத்து, நவக்கிரக சந்நிதியும், சனீஸ்வரரும், நந்திதேவரும் உள்ளனர். அடுத்து கொடி மண்டபமும் உள்ளது. தொடர்ந்து விநாயகர், வெங்கடேசப்பெருமாள், வள்ளி தேவசேனாவுடன் சுப்பிரமணியர், மாதேஸ்வரி, வைஷ்ணவி, துர்க்கை, லட்சுமி, சரஸ்வதி, கால பைரவர், சனீஸ்வரர், 63 நாயன்மார்கள், நடராஜர், சிவகாமி, அப்பர், சுந்தரர், மாணிக்கவாசகர், பிரம்மா, விஷ்ணு, ஸ்ரீதேவி, பூதேவி, கோஷ்டத்தில் விநாயகர், தட்சிணாமூர்த்தி, மகாவிஷ்ணு, லிங்கோத்பவர் ஆகியோர் உள்ளனர்.
# வேலூர் ஜலகண்டேசுவரர் கோயில்

## இறைவன், இறைவி

மூலவர் சன்னதியின் முன்பாக கொடி மரம் மற்றும் பலிபீடம் ஆகியவை காணப்படுகின்றன. அருகில் நந்திதேவர் உள்ளார். இங்குள்ள மூலவர் ஸ்வரகண்டேஸ்வரர் என்றும், ஜலகண்டேஸ்வரர் என்றும் அழைக்கப்படுகின்றார். இங்குள்ள இறைவி அகிலாண்டேஸ்வரி என்றழைக்கப்படுகிறார். அம்மன் சன்னதி சுவர்களில், விநாயகர், மாதேஸ்வாி, வைணஷ்ணவி, பிராஹி, லட்சுமி, சரஸ்வதி ஆகிய தெய்வ விக்ரகங்கள் எழிலோடு பதிக்கப்பட்டுள்ளன. அம்பாள் சன்னதியின் இருபுறமும் கம்பீரமாக துவாரபாலகியர் உள்ளனர். அம்பாள் சன்னதியின் எதிரே 1981 ஆம் ஆண்டு மயிலை குருஜி அவர்களால் துவக்கி வைக்கப்பட்ட நவசக்தி ஜோதி என்னும் நந்தாவிளக்குகள் உள்ளன. அம்மன் சன்னதியைச் சுற்றி கோடி தீபம் என்ற இலக்கை நோக்கி தீபங்கள் ஏற்றப்படுகின்றன.
# வேலூர் ஜலகண்டேசுவரர் கோயில்

## கல்வெட்டுச் செய்திகள்

கல்வெட்டுச் செய்திகள் பின்வருவனவற்றைத் தெரிவிக்கின்றன.  
- ஜலகண்டேஸ்வரர் அந்நாளில் ஜ்வரகண்டேஸ்வரர் என்றழைக்கப்பட்டுள்ளார். ஜ்வரகண்டேஸ்வரர் என்றால் ஜுரத்தை அழிக்கும் ஈசன் எனப் பொருள். ஜ்வரகண்டேஸ்வரர் என்பது பின்னாளில் மருவி ஜலகண்டேஸ்வரர் என மாறியது.  
- இக்கோயிலுக்கு அரப்பாக்கம், முருக்கோி, சித்தோி, அரும்பரட்டி, சதுப்போி, சத்துவாச்சாாி, பெருமுகை, சேக்கனூர், சமங்கி நெல்லூர் ஆகிய ஒன்பது கிராமங்களை சின்ன பொம்மு நாயக்கர், விஜய நகரப் பேரரசுவிடம் இருந்து மானியமாகப் பெற்றுத் தந்துள்ளார். இவை அனைத்தும் வேலூருக்கு அருகிலேயே உள்ளன.  
- கோயிலின் முதல் கோபுர நுழைவாயிலின் இரண்டாவது நிலையில் வலது தூணில் மேற்குப்புறம் இரண்டு புடைப்புச் சிற்பங்கள் உள்ளன. அவற்றில் உயர்ந்து காணப்படுவது சதாசிவ தேவமகாராயர் மன்னராவார். அருகில் உள்ள சிறிய உருவம் சின்ன பொம்மு நாயக்கர் ஆவார். (இவை இரண்டும் இக்கோயிலைக் கட்டிய பொம்மிரெட்டி, திம்மிரெட்டி என பரம்பரையாகக் கூறி வருகின்றனர். இது தவறான தகவலாகும்.)  
- இக்கோயிலின் உட்பகுதியும், உட்சுவருடன் கூடிய உள்கோட்டைப் பகுதியும் "வென்று மண் கொண்ட சம்புவராயர்" காலத்தில் கட்டப்பட்டதாக அறிஞர்கள் கருதுகின்றனர்.  
- பின்பு விஜய நகரப் பேரரசரான சதாசிவ தேவமகாராயரால் (பொ.ஊ. 1542, 1565) திருக்கோயிலில் மதில் சுவர்கள், இராஜகோபுரம், கல்யாணமண்டபம் முதலான விாிவுப்பணிகள் மேற்கொள்ளப்பட்டு நிறைவேற்றப்பட்டதாக அறிகிறோம். இத்திருப்பணி நடக்கும் சமயத்தில் சின்ன பொம்மு நாயக்கர் என்னும் பெயருடைய தளபதி அவற்றை மேற்பார்வை செய்து வந்துள்ளார்.
# தரம்வீர் சிங்

**தரம்வீர் சிங்** *(Dharamvir Singh)* (; பிறப்பு: 5 ஆகத்து 1990) ஓர் இந்திய வளைதடிப்பந்தாட்ட வீரர் ஆவார். இவர் 2012 ஒலிம்பிக் விளையாட்டுகளில் இந்தியா சார்பில் ஆடவர் வளைதடிபந்தாட்டக் குழுவில் கலந்துகொண்டார். இவர் கல்லூரிகள் தடகளத் திட்டத்தை ஆதரிக்கிறார். மேலும் அதன் வழிகாட்டியாகவும் விளங்குகிறார்.
# பார்வதி ஆறு (மத்தியப் பிரதேசம்)

**பார்வதி ஆறு**, இந்திய மாநிலமான மத்தியப் பிரதேச மாநிலத்தின் மால்வாவில் பாயும் ஆறுகளில் ஒன்றாகும். பார்வதி ஆறு சம்பல் ஆற்றின் மூன்று துணை ஆறுகளில் ஒன்றாகும். மற்ற துணை ஆறுகள் பனாஸ் ஆறு மற்றும் காளி சிந்து ஆறுகளாகும் பார்வதி ஆறு விந்திய மலையில் 610 மீட்டர் உயரத்தில் உருவாகி, 436 கி மீ தொலைவிற்கு பாய்ந்த பின்னர் இறுதியில் சம்பல் ஆற்றில் கலக்கிறது.
# குர்பாய் சிங்

**குர்பாய் சிங்** *(Gurbaj Singh)* (பிறப்பு: 9 ஆகத்து 1988) ஓர் இந்திய வளைதடிபந்தாட்ட வீரர் ஆவார். இவர் இலண்டனில் நடந்த 2012 ஒலிம்பிக் விளையாட்டுகளில் ஆடவர் வளைதடிபந்தாட்டக் குழ்வில் கலந்துகொண்டார். இவர் நடுக்கள வலது அரைப் பகுதியில் விலையாடுவதில் துறைபோயவர்.
# சர்வஞ்சித் சிங்

**சர்வஞ்சித் சிங்** *(Sarvanjit Singh)* ஓர் இந்திய வளைதடிபந்தாட்ட வீரர் ஆவார். இவர் 2012 ஒலிம்பிக் விளையாட்டுகளில் இந்தியா சார்பில் ஆடவர் வளைதடிபந்தாட்டக் குழுவில் கலந்துகொண்டார்.
இருப்பும் பாணியும் : முன்னணி
# சர்வஞ்சித் சிங்

## இளமை

இவர் பஞ்சாப் மாநில, குர்தாசுபூரில் பிறந்தார்.
# ஏ. கருணாநிதி

**ஏ. கருணாநிதி** தமிழ்த் திரைப்பட நகைச்சுவை நடிகராவார்.  
தில்லானா மோகனாம்பாள் திரைப்படத்தில் கதை நாயகன் சண்முக சுந்தரத்தின் குழுவில் ஒத்து வாசிப்பவராக நடித்தார். 1960 ஆம் ஆண்டுகளில் டி. பி. முத்துலட்சுமியுடன் இணைந்து நகைச்சுவைப் பாத்திரங்களில் நடித்துள்ளார். இவர், வீரபாண்டிய கட்டபொம்மன் திரைப்படத்தில் "மாட்டுவண்டி பூட்டிக்கிட்டு மாமனையும் சேத்துக்கிட்டு" என்னும் பாடலில் டி.வி. ரத்னத்தின் பெண் குரலுக்கு வாயசைத்து நடித்திருந்தார். ஏ. கருணாநிதி பறவைகளை பற்றி ஆய்வு செய்திருக்கிறார்
# ஏ. கருணாநிதி

## நடித்த திரைப்படங்கள்

### 1940 - 1949

1. ஆதித்தன் கனவு (1948)
# ஏ. கருணாநிதி

## நடித்த திரைப்படங்கள்

### 1950 - 1959

1. பொன்முடி (1950)
1. தேவகி (1951)
1. கல்யாணி (1952)
1. வளையாபதி (1952)
1. பத்மினி (1954)
1. மாங்கல்யம் (1954)
1. என் மகள் (1954)
1. பெண்ணரசி (1955)
1. கல்யாணம் செய்துக்கோ (1955)
1. கதாநாயகி (1955)
1. குலேபகாவலி (1955)
1. டவுன் பஸ் (1955)
1. நல்ல தங்கை (1955)
1. மகேஸ்வரி (1955)
1. பாசவலை (1956)
1. கண்ணின் மணிகள் (1956)
1. மணமகன் தேவை (1957)
1. அம்பிகாபதி (1957)
1. சாரங்கதாரா (1958)
1. வீரபாண்டிய கட்டபொம்மன் (1959)
# ஏ. கருணாநிதி

## நடித்த திரைப்படங்கள்

### 1960 - 1969

1. அடுத்த வீட்டுப் பெண் (1960)
1. ஆடவந்த தெய்வம் (1960)
1. தெய்வப்பிறவி (1960)
1. புதிய பாதை (1960)
1. படித்தால் மட்டும் போதுமா (1962)
1. சித்ராங்கி (1964)
1. தில்லானா மோகனாம்பாள் (1968)
1. திருமால் பெருமை (1968)
# ஏ. கருணாநிதி

## இறப்பு

இவர் 1981 ஆம் ஆண்டு எலும்புருக்கி நோய் காரணமாக காலமானார்.
# காம்பிர் ஆறு

**காம்பிர் ஆறு** (Gambhir River) இந்திய மாநிலமான இராஜஸ்தானில் பாயும் ஆறுகளில் ஒன்றாகும். காம்பிர் ஆற்றில் மழைக் காலங்களில் மட்டும் நீர் ஓடும். இவ்வாறு கரௌலி மாவட்டத்தின் இந்தௌவுன் மலைப்பகுதியில் உருவாகி *இந்தோவுன்* உட்கோட்டத்தின் வழியாக பாய்ந்து, பின் தெற்கு வடக்காக *கஞ்ஜௌலி* (தோடா பீம்) வழியாக பாய்ந்து, பின் வடகிழக்கில் உத்தரப் பிரதேசம் வழியாக நீண்டு, மீண்டும் இராஜஸ்தானின் தோல்பூர் மாவட்டத்தில் பாய்ந்து, இராஜஸ்தான் – உத்திரப் பிரதேசத்தின் மாநில எல்லையாக அமைகிறது. இறுதியில் மீண்டும் உத்திரப் பிரதேசத்தில் பாயும் யமுனை ஆற்றில் கலக்கிறது.  
காம்பிர் ஆற்றின் முக்கிய துணை ஆறுகள் *சேஷ ஆறு* , *கெர் ஆறு* மற்றும் பார்வதி ஆறுகள் ஆகும்.
# காளி சிந்து ஆறு

**காளி சிந்து ஆறு** (Kali Sindh) (இந்தி: **काली सिंध**) இந்திய மாநிலமான இராஜஸ்தானில் பாயும் ஆறுகளில் ஒன்றாகும்.
# காளி சிந்து ஆறு

## உருவாகுமிடம்

காளி சிந்து ஆறு மத்தியப் பிரதேசத்தின் மால்வா பகுதியின் தேவாஸ் மாவட்டத்தில் உற்பத்தியாகி, இராஜஸ்தான் மாநிலத்தில் சவாய் மாதோபூர் மாவட்டம் மற்றும் ஜாலாவார் மாவட்டம் வழியாக பாய்ந்து பின்னர் சம்பல் ஆற்றில் கலக்கிறது.
# காளி சிந்து ஆறு

## பாயுமிடங்கள்

காளி சிந்து ஆறு மத்தியப் பிரதேசதின் மால்வா பாய்ந்து, பின் இராஜஸ்தான் மாநிலத்தின் சவாய் மாதோப்பூர் மற்றும் ஜாலாவார் மாவட்டம் வழியாக பாய்கிறது.
# காளி சிந்து ஆறு

## துணை ஆறுகள்

காளி சிந்து ஆற்றின் துணை ஆறுகள் பர்வான் ஆறு, நிவாஜ் ஆறு மற்றும் அகு ஆறுகளாகும்.
# சிப்ரா ஆறு

**சிப்ரா ஆறு** (Shipra) இந்திய மாநிலமான மத்தியப் பிரதேசத்தில் உற்பத்தி ஆகும் வற்றாத ஆறுகளில் ஒன்றாகும். சிப்ரா ஆறு, இந்தூர் மாவட்டத்தின் உஜ்ஜைனில் விந்திய மலைதொடரில் உற்பத்தியாகி மால்வா பீடபூமி வழியாக 120 கிலோ மீட்டர் வரை பாய்ந்து, பின்னர் மத்தியப் பிரதேசம் – இராஜஸ்தான் எல்லை மாவட்டமான மண்டசௌர் மாவட்டத்தில் சம்பல் ஆற்றில் கலக்கிறது.
# சிப்ரா ஆறு

## சிறப்புகள்

வற்றாத சிப்ரா ஆறு கங்கை, காவேரி போன்று, புனித ஆறுகளில் ஒன்றாகப் போற்றப்படுகிறது.
உச்சினி மகாகாலேஸ்வரர் கோயில் அருகே பாயும் புனித ஆறான சிப்ரா ஆற்றில் 12 ஆண்டுகளுக்கு ஒரு முறை கும்பமேளா திருவிழா சிறப்பாக கொண்டாடப்படுகிறது.  
உஜ்ஜைன் மகாகாலேஸ்வரர் கோயில் அருகில் பாயும் வற்றாத ஆறான சிப்ரா ஆறு கங்கை, காவேரி போன்று, புனித ஆறுகளில் ஒன்றாகப் போற்றப்படுகிறது.  
கிருட்டிணன், பலராமன் மற்றும் குசேலர் படித்த குருகுலமான சாந்திபனி முனிவரின் ஆஸ்ரமம் சிப்ரா ஆற்றாங்கரையில் இருந்தது.
# செம்பியன் மாதேவி ஏரி

**செம்பியன் மாதேவி பேரேரி** அல்லது **கண்டராதித்தம் ஏரி** என்பது தமிழ்நாட்டின், அரியலூர் மாவட்டம், திருமானூர் ஒன்றியத்தில் கொள்ளிடம் ஆற்றின் வடகரையில் உள்ள கண்டராதித்தம் கிராமம் என்னும் கிராமத்தில் உள்ள ஏரி ஆகும். இந்த ஏரியை வெட்டிய சோழன் கண்டராதித்தனுக்கும் அவன் மனைவி செம்பியன் மாதேவியருக்கு கண்டராதித்தம் ஊர் பொதுமக்களால் சிலை அமைக்கப்பட்டுள்ளது.
# செம்பியன் மாதேவி ஏரி

## வரலாறு

சோழப் பேரரசின் மன்னனான கண்டராதித்த சோழன் கி.பி. 950 இருந்து 958 வரை சோழப் பேரரசை ஆண்டவன். இவன் தனது இரண்டாவது மனைவியான செம்பியன் மாதேவியின் விருப்பத்தை ஏற்று அவள் பெயரில் அவன் வெட்டிய ஏரிதான் இது. இந்த ஏரியின் மொத்த பரப்பளவு 415.03 ஏக்கர்கள். பதிவான ஆயக்கட்டுப் பகுதி 20 கிராமங்களுக்கு உட்பட்ட 4532.99 ஏக்கர் நிலம். இதற்கு நீர்வரத்து கொள்ளிடமும், மழைக் காலங்களில் நந்தியாறும் கூழையாறும் கொண்டுவரும் உபரி நீரும் ஆகும். வேளாண்மைக்கு தண்ணீர் திறப்பதற்காக ஏரியின் கிழக்குப்பகுதியில் ஏழு மதகுகள், வடக்குப் பகுதியில் ஒரு மதகு என எட்டு மதகுகள் உள்ளன. ஏரியிலிருந்து அதிகபட்சமாக விநாடிக்கு 47.04 கன மீட்டர் தண்ணீரை வெளியேற்ற முடியும். ஏரியின் மொத்த ஆழம் 4.5 மீட்டர்கள். இப்போது இதில் ஏறக்குறைய 1.5 மீட்டர் உயரத்துக்கு வண்டல் மண்ணால் தூர்ந்துள்ளது.
# இணைப்புத் தரவு

**இணைப்புத் தரவு** என்பது அமைப்புடைய தரவுகளை ஒன்றோடு ஒன்று இணைக்ககூடியவாறும், பொருளுணர் முறையில் வினவக்கூடியவாறும் வெளியிடுவதற்கான முறையினைக் குறிக்கிறது. இதனைத் தரவுகளின் வலைப் பின்னல் என்று விபரிப்பர். இணைப்புத் தரவு ஏற்கனவே பரவலாகப் பயன்படுத்தப்படும் இணையத் தொழில்நுட்பங்களான எச்.ரி.ரி.பி (HTTP), சீரான வள அடையாளங்காட்டி (URI), வள விபரிப்புச் சட்டகம் (RDF) ஆகியவற்றைப் பயன்படுத்தி, அவற்றை விரிவாக்கி அமைகிறது. உலகாளாவிய வலையில் உள்ள தகவல்களை மனிதர்கள் மட்டும் அல்லாமல் இயந்திரங்களும் இலகுவான முறையில் பயன்படுத்த இந்தத் தொழில்நுட்பம் உதவுகின்றது.  
2006 ஆம் ஆண்டு அளவில் உலகளாவிய வலை கண்டுபிடிப்பாளரான ரிம் பேர்னேர்ஸ்-லீயினால் இந்தத் தொழில்நுட்பம் பரந்து அறிமுகப்படுத்தப்பட்டது. 2010 களில் நூலகங்கள், ஆவணகங்கள், பல்கலைக்கழகங்கள், ஆய்வு நிறுவனங்கள், அரச நிறுவனங்கள், வணிக நிறுவனங்கள் இதனை கூடிய அளவில் பயன்படுத்தத் தொடங்கி உள்ளன.
# இணைப்புத் தரவு

## கொள்கைகள்

ரிம் பேர்னேர்ஸ்-லீ நான்கு கொள்கைகளை இணைப்புத் தரவு தொடர்பாக 2006 முன்வைத்தார். அவை பின்வருமாறு:
:* தகவல் வளங்களையும் (எ.கா வலைப்பக்கம், கோப்பு, படிமம்), தகவல் அல்லா வளங்களையும் (எ.கா பொருள், கருத்து) யு.ஆர்.ஐ (URI) பெயர் கொண்டு இனங்காட்டுதல்.
:* எச்.ரி.ரி.பி யு.ஆ.ஐ களைப் பயன்படுத்தல் மூலம் இந்த வளங்களைப் பற்றிய தகவல்களைக் கண்டறிய உதவுதல் (dereferencing using http)
:* ஒருவர் யு.ஆர்.ஐ பெயரை அணுகும் போது, பயன்படக்கூடிய தகவல்களைத் திறந்த சீர்தரங்களைப் பயன்படுத்தி வழங்குதல் (எ.கா ஆர்.டி.எப் (RDF), எசுபார்க்குவல் (SPARQL))
:* பிற வளங்களுக்கு இணைப்புத் தருதல். இதன் ஊடாக மேலதக வளங்களைக் கண்டறிய உதவுதல்.
# சீரான வள அடையாளங்காட்டி

**சீரான வள அடையாளங்காட்டி** ( Uniform Resource Identifier (URI) ) என்பது ஒரு வளத்தை அடையாளம் காட்ட பயன்படுத்தப்படும் எழுத்துக்களால் ஆன சரம் ஆகும். இவ்வாறு அடையாளப்படுத்துவதன் ஊடாக அந்த வளத்தின் உருவகிப்பு (representation) ஒன்றோடு ஊடாடுவதற்கு உதவுகின்றது. பெரும்பாலும் இணையம் ஊடாக அந்த வளத்தை அல்லது அந்த வளம் பற்றிய தகவலை அணுக அல்லது பெற இது பயன்படுகிறது. பரவலாக அறியப்பட்ட இணைய https://ta.wikipedia.org/wiki/சீரான_வள_அடையாளங்காட்டி போன்ற இணைய முகவரிகள் ஒரு வகை சீரான வள அடையாளங்காட்டி ஆகும்.  
ஆங்கில எழுத்துக்களை மட்டும் அல்லாமல் பன்மொழி எழுத்துக்களையும் பயன்படுத்தக்கூடியவாறு சீரான வள அடையாளங்காட்டி முறைமை அனைத்துலக வள அடையாளங்காட்டி முறை ஊடாக நீட்டப்பட்டுள்ளது.  
சீரான வள அடையாளங்காட்டி என்பது இரண்டு முக்கியமான பகுதிகளைக் கொண்டுள்ளது. முதன்மையானது இடம் காட்டும் அடையாளம் (Locator), இதன் உதாரணம் வலை முகவரி. இது இணையத்தில் உள்ள ஒரு வளம் எங்கு இருக்கிறது என்பதை துல்லியமாகக் காட்டுகிறது. மற்றொரு வகையானது பெயர் அடையாளம் (Name), இது ஒரு வளத்தின் பெயரை மட்டும் தருகிறது. இது வளத்தின் இருப்பிடத்தை தெரியப்படுத்தாமல் அதன் அடையாளத்தை மட்டும் வழங்கும். சில நேரங்களில் இந்த இரண்டையும் சேர்த்து பயன்படுத்தப்படலாம்.  
ஒரு சீரான வள அடையாளத்தில் பல கூறுகள் உள்ளன. பொதுவாக இது பின்வரும் அமைப்பில் இருக்கும்:  
துறை - சேவையகம் - பாதை - கேள்வி பகுதி - அடையாள குறி  
துறை என்பது தகவலுக்கு அணுகும் முறை. உதாரணமாக, http, ftp, mailto போன்றவை.
சேவையகம் என்பது அந்த வளம் இருப்பது எந்த இணையதளத்தில் என்பதை குறிக்கும்.
பாதை என்பது அந்த இணையதளத்தில் உள்ள எந்த கோப்பிற்கு அல்லது பக்கத்திற்குச் செல்ல வேண்டும் என்பதை சொல்கிறது.
கேள்வி பகுதி என்பது கூடுதல் தகவல்களை அனுப்பும் பகுதி.
அடையாள குறி என்பது அந்த பக்கத்தில் உள்ள ஒரு குறிப்பிட்ட பகுதியில் நேரடியாக செல்ல உதவும்.  
உதாரணமாக, https://ta.wikipedia.org/wiki/தமிழ் என்ற முகவரியை எடுத்துக்கொண்டால், இதில் https என்பது துறை, ta.wikipedia.org என்பது சேவையகம், /wiki/தமிழ் என்பது பாதை.  
இங்கே சீரான வள அடையாளங்காட்டி (URI) என்பதற்கான நீளமான இணைய முகவரி வகைகளைக் கொண்ட பல உதாரணங்கள் கொடுக்கப்பட்டுள்ளன. இவை எல்லாம் உண்மையான இணைய முகவரிகளின் வடிவங்களை பிரதிபலிக்கின்றன. ஒவ்வொன்றிலும் துறை, சேவையகம், பாதை, கேள்வி பகுதி, அடையாள குறி ஆகியவை இடம்பெறும்.
# சீரான வள அடையாளங்காட்டி

## உதாரணம்

https://www.w3.org/TR/2011/WD-html5-20110525/syntax.html#the-doctype  
விளக்கம் 1:
இந்த URI-இல் உள்ள பகுதிகள்:  
- https:// – பாதுகாப்பான இணைய நுழைவுப் புள்ளி  
- www.w3.org – இணையதள முகவரி  
- TR/2011/WD-html5-20110525/ – ஆவண வெளியீட்டு தேதி மற்றும் பதிப்பு  
- syntax.html#the-doctype – குறிப்பிட்ட பகுதியில் உள்ள தகவலுக்கான குறிப்பாளர்  
விளக்கம் 2:  
- https:// — இது பயன்படுத்தப்படும் தொடர்பு விதியை (ப்ரோட்டோக்கால்) குறிக்கிறது. இங்கு "எச்டிடிபிஎஸ்" எனப்படும் பாதுகாப்பான இணையப் தொடர்பு உள்ளது.  
- john.doe@ — இது ஒரு பயனர் பெயரை குறிக்கிறது. இந்தக் கூறு சில நேரங்களில் உள்நுழைவு அல்லது அங்கீகாரம் செய்யப் பயன்படலாம்.  
- www.example.com — இதுவே இணையத்தளத்தின் பெயர் அல்லது சேவையகம். இது அந்த வளத்தின் அடையாளம்.  
- :1234 — இது போர்ட் எண். இது குறிப்பிட்ட சேவைக்கு இணையதளத்தில் திறக்கப்படும் வாயிலாகும்.  
- /forum/questions/ — இது இணையதளத்தில் உள்ள ஒரு கோப்புறை அல்லது வழிமுறை (path). இதில் "forum" என்ற கோப்புறையில் "questions" என்ற துணைக்கோப்புறை உள்ளது.  
- ?tag=networking&order=newest — இது விசாரணை பகுதி (query). இங்கு இரண்டு விஷயங்கள் உள்ளன. ஒன்று "tag" என்பதற்கு "networking" என்ற மதிப்பு, மற்றொன்று "order" என்பதற்கு "newest" என்ற மதிப்பு. இவை இணையதளத்துக்கு குறிப்பிட்ட தகவலைக் கேட்க பயன்படுத்தப்படுகின்றன.  
- #:~:text=whatever — இது இணைப்பு குறிப்புப் பகுதி (fragment). இது அந்த பக்கத்தில் குறிப்பிட்ட இடத்துக்கு நேரடியாக செல்ல உதவுகிறது.
# திஞ்சான்

**திஞ்சான்**, இந்திய மாநிலமான அசாமின் திப்ருகட் மாவட்டத்தில் அமைந்துள்ளது. தின்சுகியாவில் இருந்து சில கி.மீ பயணித்து இந்த ஊரை அடையலாம்.
# திஞ்சான்

## அமைவிடம்

இதன் அமைவிடத்தை அறிய, என்னும் புவிக்குறியீட்டையிட்டு பார்க்கலாம். இது கடல் மட்டத்தில் இருந்து 400 அடி உயரத்தில் அமைந்துள்ளது.
# திஞ்சான்

## போக்குவரத்து

இந்தியாவின் 37வது தேசிய நெடுஞ்சாலையில் சென்று இந்த ஊரை அடையலாம். தின்சுகியாவில் உள்ள தொடருந்து நிலையத்தில் இறங்கி சில கி.மீ தொலைவுக்கு பயணித்தும் இவ்வூரை அடையலாம்.
# கோவளம், சென்னை

**கோவளம்** (*Covelong* அல்லது *Kovalam*) என்பது சென்னைக்கு அருகில் உள்ள ஒரு மீனவ கிராமமாகும். இது சென்னையில் இருந்து 40 கிலோமீட்டர் தெற்கில், கிழக்கு கடற்கரைச் சாலையில் மாமல்லபுரம் செல்லும் வழியில் உள்ளது. கோவலத்தை ஒரு துறைமுக நகராக ஆர்காடு நவாப் சாதித் அலி வளர்த்தார். இது 1746 இல் பிரஞ்ச்சுக்கார்களால் கைப்பற்றப்பட்டு, பின் 1752 இல் ஆங்கிலேயர்களால் அழிக்கப்பட்டது.  
காலனி ஆதிக்கக் காலத்தில் டச்சுக்காரர்களால் இங்கு ஒரு கோட்டை கட்டப்பட்டது. தற்காலத்தில் இங்கு ஒரு தனியார் ஆடம்பர கடற்கரை விடுதி ஃபிஷர்மேன்ஸ் கோவ் அவர்களால் அமைக்கப்பட்டுள்ளது. இங்கு கடற்கரையில் உள்ள பண்டைய கத்தோலிக்க தேவாலயம் கவனத்தைக் கவரக்கூடியது. மேலும் இங்கு கடற்கரை அருகில் ஒரு தர்கா, கோயில் ஆகியன உள்ளன.  
கோவளம் கடற்கரை கிராமம் மீன்பிடி தொழிலுக்குப் பிரபலமானது. இதனால் இது பல சுற்றுலாப் பயணிகளை ஈர்க்கிறது, இது இந்தியாவின் முதல் நீர்சறுக்கு (surf ) கிராமமாகும். இங்கு நீர்சறுக்கு, படகுப்பயணம் போன்ற நீர் விளையாட்டுகள் நடக்கின்றன. இங்கு நீர்சறுக்கு போன்றவை கற்றுத்தரப்படுகின்றன.  
கோவளம் கடற்கரை கிழக்குக் கடற்கரையில் காற்று நீர்சறுக்கு உள்ள ஒரு சில இடங்களில் ஒன்று ஆகும். கடற்கரையில் நீர்சறுக்குப் பள்ளியுடன் கூடிய விடுதி உள்ளது.
# கோவளம், சென்னை

## அடையும் வழி

பழைய மகாபலிபுரம் சாலை மற்றும் கிழக்கு கடற்கரைச் சாலை ஆகியவை வழியாக சென்னையில் இருந்து செல்ல உகந்த வழியாகும்.  
மாநகரப் போக்குவரத்துக் கழகம் மற்றும் தமிழ்நாடு அரசுப் போக்குவரத்துக் கழகம் (விழுப்புரம்) ஆகிய போக்குவரத்துத் துறையின் பேருந்துகள் சென்னையின் அனைத்துப் பகுதிகளில் இருந்தும் கோவளத்திற்குப் பேருந்துகளை இயக்கி வருகிறன. சென்னை கடற்கரை மற்றும் செங்கல்பட்டில் இருந்தும் கடற்கரையோரமாக படகின் வழியாகவும் இங்கு வந்து சேர இயலும்.
# சுமித் சங்வான்

**சுமித் சங்வான் (Sumit Sangwan)** (பிறப்பு: ஜனவரி 1, 1993 சோகனா, அரியானா) ஓர் பயில்நிலை குத்துச்சண்டை வீரர் ஆவார். இவரது புரவலர்: ஒலிம்பிக் தங்க வேட்பு நிறுவனம் ஆகும்.
# சுமித் சங்வான்

## 2013

கஜகஸ்தானில் நடைபெற்ற ஐபா உலக குத்துச்சண்டை போட்டிகளில் இந்தியாவிற்காக பங்குபெற்றார். இவர் அடில்பெக் நியாசிம்பெட்டோவிடம் கால் இறுதியில் தோல்வியுற்றார்.
# ஐதரோசீயர்

**ஐதரோசீயர்** *(Hydrosere)* என்பது தாவரக் கூட்டுத்தொடர் வளர்ச்சியின் ஒரு வகையாகும். இந்தக்கூட்டுத்தொடர் வளர்ச்சியின்போது தாவரங்களில் ஏற்படக்கூடிய தொடர் மாற்றங்களை ஐதரோசீயர் என்கிறோம். பெரும்பாலும் நீர்நிலைகளின் சுற்றுப்புறச் சூழலில், குறிப்பாக இலாட அமைப்பு ஏரி மற்றும் பனிக்குழிவு ஏரி போன்ற இடங்களில் ஐதரோசீயர் வகை வளர்ச்சி காணப்படுகிறது. திறந்தவெளி நீர்நிலைகள் இயற்கையாகவே காலப்போக்கில் வறண்டு, மரங்கள் சூழ்ந்த நிலப்பகுதியாக, கானகமாக மாறிவிடுகின்றன. இம்மாற்றத்தின்போது, சேற்று நிலம், சதுப்பு நிலம் போன்ற வெவ்வேறு வகையான நிலப்பகுதிகள் ஒன்றையடுத்து ஒன்று தோன்றுகின்றன.  
ஒரு நீர்நிலை படிப்படையாக மாற்றமடைந்து அடுத்தடுத்து உச்சகட்ட நிலப்பகுதியாக மாறுவதற்கு நூற்றாண்டுகள் முதல் இலட்சம் ஆண்டுகள்வரை ஆகலாம். தோன்றும் நிலப்பகுதிகளில் சில ஒன்றைவிட மற்றொன்று குறுகிய காலம் நீடித்தும் மறையலாம். உதாரணமாக சேற்று நில, சதுப்பு நில மாற்றம் பத்தாண்டு காலத்திற்குள் அல்லது அதற்கும் குறைவான காலத்திற்குள் நிகழ்ந்துவிடலாம். நீர்நிலையில் படியும் வண்டல்படிவின் அளவைப் பொறுத்தே இம்மாற்றம் நிகழ்வதற்கான காலப்பகுதி நிர்ணயமாகிறது.
# ஐதரோசீயர்

## நிலைகள்

ஏரிகள், குளங்கள் போன்ற நீர்நிலைகளின் சுற்றுப்புறச் சூ&ழலில் ஐதரோசீயர் கூட்டுத்தொடர் வளர்ச்சி தோன்றுகிறது. இதன் விளைவாக நீரில் வாழக்கூடிய சமுதாயங்கள் நேரடியாக நிலத்தில் வாழக்கூடிய தாவர சமுதாயங்களாக மாற்றமடைகின்றன. தொடக்கநிலை மாற்றங்கள் புறத்திலிருந்து நிகழ்கின்றன. மணல், களிமண் போன்ற கனிமத்துகள்கள் நீர்பிடிப்புப் பகுதிகளில் இருந்து அடித்துவரப்பட்டு நீர்நிலை அல்லது நீர்ப்படுகளில் நிரம்பத் தொடங்குகின்றன. நாளடைவில் மட்கிய தாவரங்களும் இந்நீர்நிலைகளை நிரப்பி அடுத்தடுத்த சூழ்நிலை மாற்றங்களுக்கு காரணமாகின்றன.  
நீர்நிலைகள் பெரியனவாகவோ அல்லது ஆழமாகவோ இருந்து, பலத்த அலைகளின் ஆற்றல் அல்லது வேறு இயற்கை சக்திகளின் செயலாக்கத்தால் அங்கு ஒரு நிலையான நீர்நிலைச் சமுதாயம் ஏற்படலாம். மேலும் அதிகப்படியான மாற்றங்கள் எதுவும் ஏற்படுவதில்லை. ஆனால், குளம், குட்டை ஏரிகள் போன்ற ஆழம் குறைவான நீர்நிலைகளில் அலை மற்றும் இயற்கைச் சக்திகளால் மண் ஓரப் பகுதிகள் அரித்துச் செல்லப்படுகின்றன. கூட்டுத்தொடர் வளர்ச்சியினால் தாவரங்கள் கூட்டு சேர்ந்து சமுதாயங்கள் அமைவதை அறிய இயலும். நீர்நிலையின் வெவ்வேறு ஆழப்பகுதிகளில் வெவ்வேறு வகையான தாவரங்கள் வளரலாம். ஆழம் குறைவாக ஓரங்களிலுள்ள சேறான பகுதிகளில் நீரிலும் நிலத்திலும் வாழக்கூடிய வேர் தாவரங்களும், மிதக்கும் தாவரங்கள் நடுப்பகுதியிலும் வளரலாம்.
# ஐதரோசீயர்

## மிதக்கும்தாவர நுண்ணுயிரி நிலை

ஐதரோசீயர் கூட்டுத்தொடர் வளர்ச்சியின்போது காற்றில் அடித்து வரப்பட்ட பாசி போன்ற உயிரினங்களின் விதைகள் நீரினால் கொண்டு செல்லப்படுகின்றன. இவ்வாறு நீரில் மிதக்கும் தாவர, விலங்கு நுண்ணுயிர்களே முன்னோடிச் சமுதாயங்களைத் தோற்றுவிக்கக் கூடியவையாகும். இந்த உயிரின வடிவங்கள் அவற்றின் பல்வேறு வகையான உயிரினச் செயல்பாடுகளினால் ஊட்டச்சத்துகளையும் கரிமப் பொருட்களையும் அந்நீர்ப் பகுதியில் சேர்க்கின்றன. நாளடைவில் இவையே மடிந்து அடியில் படிந்து எருவாகவும் மாறுகின்றன.
# கோமதி ஆறு

**கோமதி ஆறு** (*Gomati River*) ( *Gomtī*) கங்கை ஆற்றின் துணை ஆறுகளில் ஒன்றாகும். இந்து தொன்மவியல் படி கோமதி ஆறு வசிட்டரின் மகளாக கருதப்படுகிறது. ஏகாதசி அன்று இவ்வாற்றில் குளிப்பதால் பாவங்கள் நீங்கும் என்பது இந்துக்களின் சமய நம்பிக்கையாகும்.
பாகவத புராணத்தின் படி கோமதி ஆறு பரத கண்டத்தின் புனித ஆறுகளில் ஒன்றாக கூறப்பட்டுள்ளது..இவ்வாற்றில் வைணவர்கள் போற்றும் சுதர்சன சக்கர வடிவத்தில் கற்கள் கிடைக்கிறது.
# கோமதி ஆறு

## நிலவியல்

கோமதி ஆறு, வடமேற்கு உத்தரப் பிரதேசத்தின் ரோகில்கண்ட் பிராந்தியத்தில் உள்ள பிலிபித் மாவட்டத்தில் உள்ள புல்கர்ஜீல் எனுமிடத்தில் உள்ள கோமதி ஏரியிலிருந்து உற்பத்தி ஆகிறது. கோமதி ஆறு உத்தரப்பிரதேசத்தின் லக்னோ, லக்கிம்பூர், சுல்தான்பூர், ஜௌன்பூர் வழியாக 900 கிலோ மீட்டர் பாய்ந்து, இறுதியில் வாரணாசி மாவட்டத்தின் செய்யதுபூர் எனுமிடத்தில் கங்கை ஆற்றில் கலக்கிறது.
# கோமதி ஆறு

## நகரங்கள்

கோமதி ஆற்றாங்கரையில் லக்னோ, லக்கிம்பூர், சுல்தான்பூர், ஜௌன்பூர் போன்ற 15 நகரங்கள் உள்ளது.
# விஜேந்தர் சிங் பெனிவால்

**விஜேந்தர் சிங் பெனிவால்** *(Vijender Singh Beniwal)* (பிறப்பு: 29 அக்தோபர் 1985) அல்லது **Vijender Singh** எனப்படும் இவர் ஓர் இந்தியத் தொழில்முரைக் குத்துச்சண்டை வீரர் ஆவார். இவர் உலகக் குத்துச்சண்டை நிறுவனத்தின் நடப்பு ஆசியப் பசுபிக் நடுவெடை போட்டியாளர் ஆவார். இவர் ஆரியானாவை சேர்ந்த பிவானி மாவட்ட கலுவாசில் பிறந்தார். இவர் தன் ஊரில் பள்ளிக்கல்வியும் பிவானிக் கல்லூரியில் பட்டமும் பெற்றவர்.இவர் பிவானி குத்துச்சண்டைக் கழகத்தில் ஜகதீசு சிங்கிடம் பயிற்சி பெற்றவர். மேலும் இவர் குர்பாக்சு சிங் சந்துவிடமும் பயிற்சி பெற்றுள்ளார்.  
தேசிய மட்டத்தில் பல்வேறு போட்டிகளில் பதக்கம் வென்றதால், 2004 ஏதென்ஸ் கோடைகால ஒலிம்பிக் மற்றும் 2006 காமன்வெல்த் போட்டிகள் போன்ற பல சர்வதேச மட்ட போட்டிகளில் பயிற்சியளிக்கவும் போட்டியிடவும் விஜேந்தர் தேர்வு செய்யப்பட்டார். டோஹாவிலுள்ள 2006 ஆம் ஆண்டு ஆசிய விளையாட்டுப் போட்டிகளில் கஜகஸ்தானின் பக்தியார் ஆர்ட்டேவ்க்கு எதிரான அரையிறுதி போட்டியை வீழ்த்தியதன் மூலம் வெண்கலப் பதக்கத்தை வென்றார். 2008 பெய்ஜிங் கோடைக்கால ஒலிம்பிக்கில், அவர் எக்குவடோர் கார்லோஸ் கோங்கோராவை 9-4 என்ற கணக்கில் தோற்கடித்தார், அவரை ஒரு வெண்கலப் பதக்கம் பெற்றார்-இது ஒரு இந்திய குத்துச்சண்டை வீரருக்கு முதல் ஒலிம்பிக் பதக்கம் ஆகும்.  
இந்த வெற்றிக்குப் பின்னர், விஜேந்தர் பல விருதுகளை வழங்கினார், ராஜீவ் காந்தி கேல் ரத்னா விருது - இந்தியாவின் மிக உயர்ந்த விளையாட்டுக் கௌரவம் மற்றும் பத்மஸ்ரீ, நான்காவது உயர்ந்த குடிமகன் கௌரவம். 2009 ஆம் ஆண்டில் அவர் உலக அமெச்சூர் குத்துச்சண்டை சாம்பியன்ஷிப்பில் கலந்து கொண்டார், அங்கு அவர் வெண்கலப் பதக்கத்தை வென்றார். அதே ஆண்டில், சர்வதேச குத்துச்சண்டை சங்கம் (AIBA) 2800 புள்ளிகளுடன் தனது ஆண்டு மிடில்வெயிட் பிரிவில் பட்டியலில் முதலிடத்தை வகித்த குத்துச்சண்டை வீரராக விஜேந்தரை அறிவித்தது. லண்டன் 2012 ஒலிம்பிக் போட்டிகளில் இந்தியாவை பிரதிநிதித்துவப்படுத்தினார்.  
29 ஜூன் 2015 அன்று, விஜேந்தர் சிங் தனது தொழில் வாழ்க்கையை தொழில்முறை திருப்புவதன் மூலம், IBS விளையாட்டு மற்றும் பொழுதுபோக்கு மூலம் குண்டெர்பெர்ரி விளம்பரங்களுடன் ஒரு பல ஆண்டு ஒப்பந்தத்தில் கையெழுத்திட்டார். இது 2016 ஒலிம்பிக்கில் இருந்து அவரை நிராகரித்தது, ஏனெனில் அவர் இனி ஒரு அமெச்சூர் தகுதியை இழக்கவில்லை.  
விஜேந்தர் சிங் அர்ச்சனா சிங்கை 2011, மே 17 இல் திருமணம் செய்து கொண்டார். இந்த இணையருக்கு அர்பிர் சிங் என ஒரு குழந்தை உண்டு.
# வள விபரிப்புச் சட்டகம்

**வள விபரிப்புச் சட்டகம்** (ஆர்.டி.எப்) (Resource Description Framework (RDF)) என்பது உலகளாவிய வலையில் தகவல்களை உருவகிக்கப் பயன்படும் சட்டகம் ஆகும். குறிப்பாக இயந்திரங்கள் இலகுவாகப் புரிந்து கையாளக்கூடிய வகையில் தரவுகளை விபரிக்க இது பயன்படுத்தப்படுகின்றது. தொடக்கத்தில், இணைய வளங்கான மீதரவுக்கான ஒரு மாதிரியாக இது வடிவமைக்கப்பட்டது. எனினும் இன்று பொருளுணர் வலையின் தரவுகளை வெளியிட, வினவ, பரிமாற ஆர்.டி.எப் பயன்படுத்தப்படுகின்றது. இதனை பொருளுணர் வலைக்கான தரவு மாதிரி என்று பரவலாக விபரிப்பர்.  
ஆர்.டி.எப் இன் முதல் பதிப்பினை உலகளாவிய வலைச் சேர்த்தியம் 1999 ஆம் ஆண்டு வெளியிட்டது. இதன் 1.1 பதிப்பு 2014 ஆம் ஆண்டு வெளியிடப்பட்டது.
# வள விபரிப்புச் சட்டகம்

## தரவு மாதிரி

ஆர்.டி.எப் தரவு மாதிரியின் அடிப்படை எழுவாய்-பயனிலை-செயற்படுபொருள் என்ற மும்மை (triple) ஆகும். இந்த மும்மைகளான் ஆன கணம் (set of such triples) ஆர்.டி.எப் வரைவி அல்லது வரைபடம் எனப்படுகின்றது. ஆர்.டி.எப் வரைவியினை திசையுள்ள கோட்டுருவாக காட்சிப்படுத்தலாம். ஒவ்வொரு மும்மையும் கணு-விளிம்பு-கணு வாக உருவகப்படுத்தப்படுகின்றது.  
ஆர்.டி.எப் வரைவியில் உள்ள கணுக்கள் மூன்று வகைப்படலாம்: அனைத்துலக வள அடையாளம்காட்டிகள் (IRIs), நிலையுருக்கள் (literals), வெற்றுக் கணுக்கள்.
# வள விபரிப்புச் சட்டகம்

## ஆர்.டி.எப் எடுத்துக்காட்டு

பின்வரும் எளிமையான எடுத்துக்காட்டு, நூலுக்கான ஒரு நூலினை ஆர்.டி.எப் இல் உருவகப்படுத்துகின்றது. ஆர்.டி.எப் பினை பல்வேறு வழிகளில் எழுதலாம் (serialize). கீழ்வரும் எடுத்துகாட்டு எக்சு.எம்.எல் இனைப் பயன்படுத்துகிறது. இந்த நூலுக்கான dbpedia.org இன் ஆர்.டி.எப்பினை இங்கு காணலாம்.  
<source lang="xml">
<?xml version="1.0" encoding="UTF-8"?>
<rdf:RDF
xmlns:rdf="http://www.w3.org/1999/02/22-rdf-syntax-ns#"
xmlns:dc="http://purl.org/dc/elements/1.1/">  
<rdf:Description rdf:about="http://dbpedia.org/resource/Mattakallappu_Manmiyam-எ.கா">
<dc:title>மட்டக்களப்பு மான்மியம்</dc:title>
<dc:subject>இலங்கைத் தமிழ் இலக்கியம்</dc:subject>
<dc:publisher>Batticaloa District Cultural Board</dc:publisher>
</rdf:Description>  
</rdf:RDF>
</source>
# மகாகாளி ஆறு

**காளி கண்டகி ஆறு** (Kali Gandak), தெற்கு நேபாளத்தில் இந்த ஆறு பாயும் போது **நாராயணி ஆறு** என்றும் இந்தியாவில் பாயும் போது இதனை **கண்டகி ஆறு** என்றும் அழைக்கப்படுகிறது. கங்கை ஆற்றின் துணை ஆறான காளி கண்டகி ஆறு, நேபாள நாட்டின் முக்கிய ஆறுகளில் ஒன்றாகும். நேபாளத்தின்46,300 சதுர கிலோ மீட்டர் பரப்பளவு வேளாண் நிலங்களுக்கு காளி கண்டகி ஆறு நீர் ஆதாரமாக உள்ளது.  
காளி கண்டகி ஆறு இமயமலையில் 6268 மீட்டர் உயரத்தில் உள்ள திபெத் பகுதியின் நுபின் இமாலய கொடுமுடியில் உற்பத்தியாகி நேபாள நாட்டின் மஸ்டாங் மாவட்டத்தில் முதலில் பாய்கிறது.
# மகாகாளி ஆறு

## இந்தியாவில்

நேபாள-இந்திய எல்லையான வடக்கு பிகார் மாநிலத்தின் தென் கிழக்கில், காளி கண்டகி ஆறு, நேபாளத்தின் *பஞ்சநாதம்* ஆறு மற்றும் *சோன்கா* ஆறுகளுடன் கலந்து இணைவதால் அவ்விடத்தை **திரிவேணி** என்பர். இந்தியாவில் காளி கண்டகி ஆறு, **கண்டகி ஆறு** என்ற பெயருடன் 300 கிலோ மீட்டர் தொலைவிற்கு பாய்ந்து பாட்னா அருகில் கங்கை ஆற்றில் கலக்கிறது. இந்தியாவில் 7620 சதுர கிலோ மீட்டர் பரப்பு நிலங்களுக்கு காளி கண்டகை ஆறு நீர் வளம் வழங்கிறது.
# வார்ப்புரு:Infobox school district

|size=}}}}}}
|caption = |}}|}}}  
|image2 = }
|caption2 = }  
|header1 = }}}| }}
|class1 = navbox-title
| rowclass2 = adr
| data2 = </span>}}
|3 = |<span>}}</span>}}
|4 =
|5 =
}}
|label3 = Coordinates
|data3 = }}|
|}|}|}|}}|}|}|}|type:edu}|=}|format=}}|}}}  
|header4 =
|class4 = navbox-title
|label5 = Type
|data5 = }
|labe12 = Motto
|data6 = ||}}}|}}}
|label7 = Grades
|data7 = }
|label8 = நிறுவப்பட்டது
|data8 = }
|label9 =
|data9 = }
|label10 = President
|data10 = }
|label11 = Vice-president
|data11 = }
|label12 =
|data12 = }
|label13 = |Deputy Superintendent(s)|Asst. Superintendent(s)}}
|data13 = |}}}}
|label14 = Business administrator
|data14 = }
|label15 = School board
|data15 = }}
|label16 = Chair of the board
|data16 = }
|label17 = Director of education
|data17 = }
|label18 = Governing agency
|data18 = }}
|label19 =
|data19 = }
|label20 = பள்ளிகள்
|data20 = }
|label21 = நிதிநிலை அறிக்கை
|data21 = }
|label22 = மாவட்ட குறியீடு
|data22 = }
|label23 = மாவட்ட குறியீடு
|data23 = }
|label24 = Affiliation(s)
|data24 = }}
|header25 =
|class25 = navbox-title  
|label26 =
|data26 = }
|label27 = கல்வித்தகைமையர்
|data27 = }
|label28 = ஆசிரியர்கள்
|data28 = }
|label29 = பணியாளர்கள்
|data29 = }
|label30 = மாணவர்-ஆசிரியர் வீதம்
|data30 = }
|label31 = Athletic conference
|data31 = }
|label32 = District mascot
|data32 = }
|label33 =
|data33 = }  
|header34 =
|class34 = navbox-title  
|label35 = }}
|data35 = |}}}}
|label36 = }
|data36 = }
|label37 = }
|data37 = }
|label38 = }
|data38 = }
|label39 = Schedule
|data39 = }
|label40 = வலைத்தளம்
|data40 = }  
|data41 = }  
}}<noinclude>  
</noinclude>